b'\n_START_ARTICLE_\nJohannes Zukertort\n_START_SECTION_\nBiografija\n_START_PARAGRAPH_\nJ. H. Cukertortas gim\xc4\x97 1842 m. rugs\xc4\x97jo 7 d. Liubline, bet v\xc4\x97liau su visa \xc5\xa1eima persik\xc4\x97l\xc4\x97 \xc4\xaf Pr\xc5\xabsij\xc4\x85. 1861-aisiais Cukertortas \xc4\xafstojo \xc4\xaf Vroclavo (tuo metu \xe2\x80\x93 Breslau) universitet\xc4\x85, kur studijavo medicin\xc4\x85._NEWLINE_Vroclave Cukertortas susitiko su vienu stipriausi\xc5\xb3 to meto \xc5\xa1achmatininku Adolfu Andersenu, kuris Cukertort\xc4\x85 rim\xc4\x8diau supa\xc5\xbeindino su \xc5\xa1achmatais. 1868 m. \xc5\xbeaid\xc4\x97 ma\xc4\x8d\xc4\x85 su Adolfu Andersenu ir pralaim\xc4\x97jo (3\xc2\xbd\xc2\xa0: 8\xc2\xbd). Atsirevan\xc5\xa1uoti pavyko 1871-aisiais metais Berlyne (+5, -2, =0). 1867-aisiais Cukertortas persik\xc4\x97l\xc4\x97 \xc4\xaf Berlyn\xc4\x85, o 1872-aisiais \xe2\x80\x93 \xc4\xaf London\xc4\x85. Tais pa\xc4\x8diais metais Cukertortas \xc5\xbeaid\xc4\x97 ma\xc4\x8d\xc4\x85 prie\xc5\xa1 \xc5\xa0teinic\xc4\x85, bet pralaim\xc4\x97jo 3-9 (+1, -7, =4._NEWLINE_Cukertortas laim\xc4\x97jo ma\xc4\x8dus prie\xc5\xa1 Andersen\xc4\x85 (1871) ir D\xc5\xbeozef\xc4\x85 Henr\xc4\xaf Blekburn\xc4\x85 (1881). Taip pat Cukertortas s\xc4\x97kmingai \xc5\xbeaid\xc4\x97 turnyruose: 3 vieta (po \xc5\xa0teinico ir Blekburno) 1872-aisiais Londone, pirma vieta Kelne, antra vieta Leipcige 1877-aisiais, 1-a vieta (kartu su Simonu Vinaveriu, kur\xc4\xaf po papildomo ma\xc4\x8do nugal\xc4\x97jo) Pary\xc5\xbeiuje 1878-aisiais, antra vieta Berlyne 1881-aisiais (u\xc5\xbe Blekburno), 4 vieta Vienoje 1882-aisiais ir pergal\xc4\x97 Londone 1883-aisiais, 3 ta\xc5\xa1kais aplenkus \xc5\xa0teinic\xc4\x85._NEWLINE_Ta\xc4\x8diau po trej\xc5\xb3 met\xc5\xb3 Cukertortas pralaim\xc4\x97jo \xc5\xa0teinicui ma\xc4\x8d\xc4\x85 d\xc4\x97l pasaulio \xc4\x8dempiono titulo. Po to pralaim\xc4\x97jimo Cukertorto sveikata smarkiai pablog\xc4\x97jo, o \xc5\xbeaidimas susilpn\xc4\x97jo._NEWLINE_1888-\xc5\xb3j\xc5\xb3 bir\xc5\xbeelio 20-\xc4\x85j\xc4\x85 Johanesas Cukertortas mir\xc4\x97. Palaidotas Bromptono kapin\xc4\x97se Londone.\n_START_SECTION_\nInd\xc4\x97lis \xc4\xaf \xc5\xa1achmatus\n_START_PARAGRAPH_\nPrie\xc5\xa1ingai nei dauguma atakuojan\xc4\x8di\xc5\xb3 meistr\xc5\xb3, Cukertortas m\xc4\x97go tokius \xc4\x97jimus kaip 1. c4 (Angli\xc5\xa1kasis debiutas) ar 1. \xc5\xbdf3. Pastarasis dabar vadinamas Cukertorto debiutu. Kartais 1.\xc5\xbdf3 vadinamas Re\xc4\x8dio debiutu, bet tokiu pavadinimu vadinami \xc4\x97jimai 1. \xc5\xbdf3 d5 2. c4'